বন্দর আব্বাস বিষ্ণু মন্দির
ইরানের বন্দর আব্বাস ভগবান বিষ্ণু মন্দির ১৩১০ হিজরিতে (১৮৯২ খ্রিষ্টাব্দ) মোহাম্মদ হাসান খান সাদ-উল-মালেকের রাজত্বকালে নির্মিত একটি ঐতিহাসিক স্মৃতিস্তম্ভ। এই মন্দিরটি ভগবান বিষ্ণুর প্রতি উৎসর্গীকৃত। সেসময়ে ব্রিটিশ ইস্ট ইন্ডিয়া কোম্পানিতে কর্মরত ভারতীয়দের দ্বারা এই মন্দিরটি নির্মাণ করা হয়েছিল। মন্দিরটি সেই সময়কালে ইরানি ও ভারতীয় বণিকদের মধ্যে একটি ভালো বাণিজ্যিক সম্পর্কের ইঙ্গিত দেয়।